**Приложение № 1 към чл. 16**

|  |  |
| --- | --- |
| Формуляр за частична предварителна оценка на въздействието\*  (Приложете към формуляра допълнителна информация/документи) | |
| **Институция:** Министерство на околната среда и водите | **Нормативен акт:** проект на Постановление на Министерския съвет за изменение на Наредбата за условията и реда за издаване на комплексни разрешителни |
| **За включване в оперативната програма на Министерския съвет за периода: Първо полугодие на 2018 г.** | **Дата:** |
| **Контакт за въпроси:**  Мария Гълъбова | **Телефон:**  02640 62 27 |
| **1. Дефиниране на проблема:**  а) Изменението на наредбата за условията и реда за издаване на комплексни разрешителни включва удължаване на срока за подаване на документите за преразглеждане на комплексни разрешителни (КР) във връзка с публикуване на решения относно заключения за най-добри налични техники (НДНТ).  *1*.*1. Кратко опишете проблема и причините за неговото възникване. Посочете аргументите, които обосновават нормативната промяна.*  а) Срокът за подаване на документите за преразглеждане на КР във връзка с публикуване на решения относно заключения за НДНТ е шест месеца. В този срок операторите на съответните инсталации трябва да извършат анализ на необходимостта от осъществяване на допълнителни мерки за постигане на съответствие със заключенията, да планират конкретни мерки и да подготвят и подадат необходимата документация за провеждане на процедурата по преразглеждане на КР. В процеса на прилагане на нормативната уредба по КР се установи, че за извършване на горните действия някои оператори на инсталации с КР изпитват затруднения. Следва да се има предвид, че в определени случаи при подготовката на документацията се налага извършване на допълнителни анализи за установяване на размера на разходите за постигане на емисионните нива спрямо ползите за околната среда, което изисква допълнително време и експертен капацитет, предвид сложността и характера на документацията.  *1.2. Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*  а) Към настоящия момент срокът за подаване на документите за преразглеждане на КР във връзка с публикуване на решения относно заключения за НДНТ е шест месеца. Опитът по прилагането показва, че този срок е недостатъчен за операторите на инсталации с КР да подготвят и представят на компетентния орган необходимата документация.  Удължаването на срока ще даде възможност на операторите за подготовка на по-качествена информация.  *1.3. Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?*  Не са извършвани последващи оценки на нормативния акт. | |
| **2. Цели:**  *Посочете целите, които си поставя нормативната промяна, по конкретен и измерим начин и график, ако е приложимо, за тяхното постигане. Съответстват ли целите на действащата стратегическа рамка?*  Предложеното изменение в наредбата за условията и реда за издаване на комплексни разрешителни има за цел облекчаване на операторите на инсталации с КР чрез удължаване на срока за подаване на документите за преразглеждане на КР във връзка с публикуване на решения относно заключения за НДНТ. | |
| **3. Идентифициране на заинтересованите страни:**  *Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.).*  **Пряко заинтересовани страни:**   * изпълнителният директор на Изпълнителна агенция по околна среда; * около 500 оператори на инсталации с КР.   **Косвено заинтересовани страни:** | |
| **4. Варианти на действие:**  *Идентифицирайте основните регулаторни и нерегулаторни възможни варианти на действие от страна на държавата, включително варианта „без действие“.*  **Вариант за действие 1 „Без действие“**  Времето за подготовка на документи от страна на операторите на инсталации с КР за преразглеждане на КР във връзка с публикуване на решения относно заключения за НДНТ в определени случаи е недостатъчно. В тази връзка подготвената от операторите документация е с по-ниско качество, което от своя страна затруднява и забавя провеждането на процедурата по преразглеждане на КР.  **Вариант за действие 2 „Приемане на ПМС“**  С проекта за изменението на наредбата се предлага увеличение на срока за подаване на информация за започване на процедура по преразглеждане на КР във връзка с публикувани решения относно заключения за НДНТ, от 6 на 9 месеца.Този вариант ще доведе до въвеждане на оптимален срок за подготовка на документи от страна на операторите на инсталации с КР за преразглеждане на КР във връзка с публикуване на решения относно заключения за НДНТ. Удължаването на срока ще даде възможност на операторите за подготовка на по-качествена информация. По този начин необходимостта от изискване на допълнителна информация ще се сведе до минимум, с което ще се избегне забавяне на процедурите по преразглеждане. | |
| **5. Негативни въздействия:**  *Опишете качествено (при възможност – и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни и кои да са значителни.*  **Вариант за действие 1 „Без действие“**  **Икономически негативни въздействия:**  Затруднения за операторите на инсталации с КР поради недостатъчен срок за подготовка на документи за преразглеждане на КР във връзка с публикуване на решения относно заключения за НДНТ.  **Социални негативни въздействия:**  **Екологични негативни въздействия:**  **Други:**  **Вариант за действие 2 „Приемане на Постановлението“**  **Икономически негативни въздействия:**  **Социални негативни въздействия:**  Не са идентифицирани.  **Екологични негативни въздействия:**  Не са идентифицирани.  **Други:**  Не са идентифицирани. | |
| **6. Положителни въздействия:**  *Опишете качествено (при възможност – и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.*  **Вариант за действие 1 „Без действие“**  При този вариант не са идентифицирани положителни въздействия.  **Вариант за действие 2 „Приемане на Постановлението“**  **Икономически положителни въздействия:**  Облекчаване на операторите на инсталации с КР чрез удължаване на срока за подаване на документите за преразглеждане на КР във връзка с публикуване на решения относно заключения за НДНТ.  **Социални положителни въздействия:**  **Екологични положителни въздействия:**  **Други:** | |
| **7. Потенциални рискове:**  *Посочете възможните рискове от приемането на нормативната промяна, включително възникване на съдебни спорове.*  **Не са идентифицирани възможни рискове от приемането на Постановлението, включително възникване на съдебни спорове.** | |
| **8.1. Административната тежест за физическите и юридическите лица:**  ☐ Ще се повиши  **☐ Ще се намали**  ☐ Няма ефект  **8.2. Създават ли се нови регулаторни режими? Засягат ли се съществуващи режими и услуги?**  С проекта на нормативен акт не се създават нови регулаторни режими и не се засягат съществуващи режими и услуги. | |
| **9. Създават ли се нови регистри?**  С проекта на Постановление не се предвижда създаване на нови регистри. | |
| 10. Как въздейства актът върху микро-, малките и средните предприятия (МСП)?  **☐ Актът засяга пряко МСП**  ☐ Актът не засяга МСП  ☐ Няма ефект | |
| **11. Проектът на нормативен акт изисква ли цялостна оценка на въздействието?**  ☐ Да  **☐ Не** | |
| **12. Обществени консултации:**  *Обобщете най-важните въпроси за консултации в случай на извършване на цялостна оценка на въздействието или за обществените консултации по чл. 26 от Закона за нормативните актове. Посочете индикативен график за тяхното провеждане и видовете консултационни процедури.*  Постановлението на Министерския съвет за приемане на нормативни актове ще бъде публикувано на Интернет страницата на Министерството на околната среда и водите за обществено обсъждане, както и на Портала за обществени консултации, съгласно чл.26 от Закона за нормативните актове в определения от него срок. | |
| **13. Приемането на нормативния акт произтича ли от правото на Европейския съюз?**  **☐ Да**  **☐ Не** | |
| **14. Име, длъжност, дата и подпис на директора на дирекцията, отговорна за изработването на нормативния акт:**  **Име и длъжност:** Иван Ангелов, директор на дирекция „Опазване чистотата на въздуха и предотвратяване на замърсяването“  **Дата:**  **Подпис:** | |